Amaia Alvarez Uria

Amaia Alvarez Uria (Bilbo, Bizkaia, 1978) euskal idazle, ikertzaile, literatura kritikari eta irakasle feminista da.

 Ibilbidea 
Amaia Alvarez Uria Euskal Herriko Unibertsitatean Euskal Filologian lizentziaduna eta literaturan doktorea, Genero eta nazio identitateak Katalina Eleizegiren antzezlanetan tesiarekin. Irakaslea da Euskal Herriko Unibertsitatean. Haur Hezkuntzako graduan eta Bigarren Hezkuntzako masterrean ematen ditu eskolak euskaraz hurrengo ikasgaietan: “Komunikazio gaitasunaren garapena II”, “Haur antzerkia eta dramatizazioa”, eta “Literaturen didaktika”. Haur Hezkuntzako koordinatzailea da eta IKHEZI ikerketa taldeko partaidea. Bere argitalpenetan jorratzen dituen gaiak hezkuntzarekin, komunikazioarekin, diskurtsoarekin, hizkuntzarekin, literaturarekin, antzerkiarekin eta generoarekin dute zerikusia. Literatura kritikari bezala euskal hedabideetan parte hartu izan du liburu eta idazleen berri emanez, baita literaturan ikuspegi feministatik hizkuntza, gorputza, desira eta identitatearen inguruko hausnarketak eginez: Argian , Auñamendi entziklopedian eta bestelakoetan, hitzaldi, mahai inguru zein kongresuetan,

Sareinak taldeko kidea da eta bere blogean berarekin batera idazten dute Josune Muñoz, Iratxe Retolazak, eta Gema Lasartek. Emakumea eta literatura dituzte helburu nagusiak: literatura eta feminismoa interneten bidez lotzea; emakume idazleen lanak ezagutzera ematea; literatura beste era batera irakurri ahal izateko tresnak, teoriak eta metodologiak erraztea.

Helduen antzerkiari dagokionez, Bilbon bizi zela Utopia taldean ibili zen kale-antzerkia egiten Mina Espazioa sortu aurretik, eta Urtxintxa eskolan Mimika eta Gorputz-adierazpena ematen aritu zen."Ni euskal literaturan emakume idazleak bilatzen hasi nintzen, esan bezala gaur egungoa ezagutzeko aurrekoa ezagutu behar delako." Amaia Alvarez Uria.

 Argitalpenak 

 Lankidetzak obra kolektiboetan 

 2024. Zuzi iraxegia. Euskal emakume idazleak eta literatura klasikoa.

 2023. Mariokerrak. Nola esan/izan bollera euskaraz
 2018. Crossing centuries, crossing words (1804-1920): Women, basque society, and the struggle for the public sphere.
 2018. Katalina Eleizegren argazkiak
 2018. As mulleres como axentes literarias na LIX do século XXI.
 2014. Gorputza eta desira euskal emakume idazle garaikideen lanetako ahots subalternoetan eta bitarteko espazio identitarioetan.
 2014. Bestearen irudikapen literarioak euskal literatura kanoniko garaikidean: Irene Atxaga eta Miren Saizarbitoria.
 2014. Irakaslegaiak ahozko gaitasunetan prestatzen: estrategia komunikatiboak eta trebetasun sozialak.
 2014. Lau katu dira? Gorputza eta desira euskal emakume idazle garaikideen lanetako ahots subalternoetan eta bitarteko espazio identitarioetan.
 2013. Genero-ariketak. Feminismoaren subjektuak.

 Artikuluak 

 2019. Emakume bertsolariak ezagutzen.
 2019 Women bertsolaris Reclaiming the past And singing the present.
 2019, El significado y la evolución del término “coeducación” con el cambio de siglo el caso de los centros escolares de Vitoria-Gasteiz.
 2018. Gorputza eta identitatearen eraikuntza Haur Hezkuntzako hezitzaileen ikuspegitik.
 2017.Genero desadostasuna Haur Hezkuntzan. Irakasleon erronka berria.
 2014. Aurelia Arkotxa eta Tere Irastortzarekin solasean.
 2010. Formula magikorik ez.
 2007. Zergatik erabili behar dugu hizkera ez-sexista?
 2004. Euskara eta diskriminazio sexuala.

 Erreferentziak 

 Kanpo estekak 
 Amaia Alvarez Uria INGUMAn
 Amaia Alvarez Uria REDINEDen
 Elkarrizketa:Literatura guztietan isildu da emakume idazleen lana, baita gurean ere  Berria, 2025.01.08

Kategoria:XXI. mendeko emakume idazleak
Kategoria:XXI. mendeko Euskal Herriko idazleak
Kategoria:Euskal idazleak
Kategoria:Euskal Herriko Unibertsitateko ikasleak
Kategoria:Euskal Herriko Unibertsitateko irakasleak
Kategoria:Emakume idazleak